पैतृक गांव पुथाना में होगा राजबाला का अंतिम संस्कार  
रामलीला मैदान में 4 जून को घायल हुईं राजबाला ने सोमवार को दम तोड़ दिया। उनके पैतृक गांव पुथाना में उनका अंतिम संस्कार किया जाएगा।
4 जून को रामलीला मैदान में बाबा रामदेव और उनके समर्थकों के खिलाफ दिल्ली पुलिस की कार्रवाई के दौरान घायल हुई राजबाला ने सोमवार को अस्पताल में दम तोड़ दिया। मंगलवार को गुडगांव के पास उनके पैतृक गांव पुथाना में उनका अंतिम संस्कार किया जाएगा।  उम्मीद की जा रही है कि बाबा रामदेव भी राजबाला के अंतिम संस्कार में मौजूद रहेंगे। बाबा रामदेव ने कहा है कि राजबाला की मौत के लिए सीधे तौर पर गृह मंत्रालय जिम्मेदार है क्योंकि दिल्ली पुलिस गृह मंत्रालय के तहत काम करती है। वहीं दिल्ली पुलिस के स्पेशल एसपी लॉ एंड ऑर्डर धर्मेन्द्र कुमार ने कहा है कि राजबाला को लाठीचार्ज से नहीं बल्कि भगदड़ की वजह से चोट लगी। राजबाला को रीठ की हड्डी में चोट लगी थी जिसकी वजह से वो कोमा में चली गई थी और घटना के बाद से जीबी पंत अस्पताल में भर्ती थीं।